Sammen med Roger Ingebrigtsen var hun og en rekke andre Ap-politikere på en sosial samling under et partiarrangement i 2009 da hendelsen skal ha skjedd.
Kvinnen, Ingebrigtsen og flere partifeller var til stede på hennes hotellrom.
Da resten av gjestene forlot nachspielet, skal Ingebrigtsen, ifølge kvinnen, ha gitt uttrykk for at han ønsket å bli igjen fordi hadde noe å snakke med henne om.
Han skal, ifølge henne, ha bedt om råd, siden han på det tidspunktet hadde fått et tilbud om å bli statssekretær og trengte innspill om hva han burde gjøre.
Etter hvert skal samtalen ha gått over til eksplisitt verbal flørting.
Kvinnen hevder at Ingebrigtsen gjorde fysiske tilnærmelser.
Hun skal ha dyttet ham unna, og ut døren på hotellrommet, men på vei ut skal han ha fått tak i hotellnøkkelen hennes og tatt den med seg ut.